ועדת הכספים, כנסת 25, פרוטוקול מספר 205, 2023-07-25 00:00

משה גפני: אני מחדש את הישיבה

משה גפני:  אנחנו עוסקים בנושא הצעת בחירת מינהלת מיזם כנסת 2030 באמצעות ועדת איתור, בהתאם לסעיף 41 לחוק שירות המדינה (מינויים)

משה גפני:  אני מקבל בברכה את מנכ"ל הכנסת, משה צ'יקו אדרי, שעד היום – קיים את מה שהוא הבטיח

משה גפני:  עכשיו אנחנו הולכים לקראת תכנית שהבטיחו לי בעבר ולא קיימו; לפני כמה שנים היו הרבה תכניות אבל הן לא התבצעו

משה גפני:  אני מקדם בברכה את היועצת המשפטית של הכנסת

שגית אפיק: תודה רבה

משה גפני: אנחנו נקיים דיון בעניין הזה

משה גפני:  אני אבקש ממך להציג את התכנית, אדוני המנכ"ל, נקיים על זה דיון ונחליט מה אנחנו עושים עם זה

משה גפני:  בבקשה, אדוני המנכ"ל

משה צ’יקו אדרי: תודה רבה

משה צ’יקו אדרי:  צוהריים טובים, יושב ראש הוועדה; חברי הכנסת; חברי הוועדה; יועמ"ש הכנסת; סמנכ"ל התפעול של הכנסת – נאחל לו, בהזדמנות זו, בהצלחה; משנה למנכ"ל הכנסת; מנהלת משאבי אנוש וסגניתה; יושב ראש הוועד; חברי הוועד שנמצאים פה; וגם סגן ראש המינהלת

משה צ’יקו אדרי:  אני מבקש להביא בפניכם את הבקשה לוועדת איתור ולהקמת מינהלת 2030

משה צ’יקו אדרי:       (באמצעות מצגת)     כמו שאתם זוכרים, הפרויקט היה 2040, ואנחנו כבר רוצים לצמצם אותו בעשר שנים, ולבחור ראש מינהלת לפרויקט החשוב הזה של הרחבת הכנסת

משה צ’יקו אדרי:  מדובר בפרויקט שמתנהל בכנסת כבר חמש שנים; פרויקט של כ-105 מטר מרובע שמתפרס על כל הצד הדרומי של הכנסת

משה צ’יקו אדרי:  התמונה שאתם רואים על המסך היא התמונה וההדמיה של הכנסת

משה צ’יקו אדרי:  הפרויקט הזה מתוכנן לקחת כעשר שנים, מהרגע שנצא איתו לדרך, ואני מאוד מקווה, בעזרת השם, שאבן הפינה – אחרי שנקים את המינהלת ונצא לדרך – תהיה במרץ 2025

משה גפני: חנוכה תשפ"ה

משה צ’יקו אדרי: כן

משה צ’יקו אדרי:  אני אציג חלק מהדברים, ותראו גם איך המינהלת תקום

משה צ’יקו אדרי:  אם יהיו שאלות – אני אשמח לענות עליהן

ולדימיר בליאק: אתה התכוונת למרץ 2025? זה ייקח עד 2035, אם כך

משה צ’יקו אדרי: מרץ 2025

משה צ’יקו אדרי:  זהו שטח החסינות שאתם מכירים

משה צ’יקו אדרי:  זהו המבנה

משה צ’יקו אדרי:  אתם רואים שלושה כתמים ירוקים: כתם אחד הוא הצד הדרומי – זוהי ההרחבה, באזור קדמה; למעלה, הצד הצפוני, הוא אזור המשמר; והאזור המערבי הוא מרכז המבקרים

משה צ’יקו אדרי:  זהו הפרויקט, שיתחלק על פני כעשר שנים לשלושת האזורים הללו, ואחרי שאנחנו נזיז מתוך המשכן הקיים לתוך החדרים, או המבנה החדש, ונתחיל את שיפוץ 3, 4 ו-5 – מה שנקרא קומה 3, 4 ו-5 – אנחנו נקווה מאוד שתהיה קצת רווחה לטובת הכנסת ובאיה

משה צ’יקו אדרי:      הקו הצהוב שאתם רואים הוא קו הרכבת הקלה של עיריית ירושלים, משרד התחבורה, שאמורה לקום

משה צ’יקו אדרי:  היא תביא את המבקרים ואת באי הבית ממש עד לנקודה שאותה אתם תראו, בצד הדרומי, שהיא הכניסה אליה ואל מרכז המבקרים

משה צ’יקו אדרי:  כמו שאתם מכירים גם היום – ישנן בעיות חניה קשות בכנסת ישראל

משה סולומון: מתי הרכבת תהיה? 2080?     

משה צ’יקו אדרי: אני לא אחראי על זה

משה צ’יקו אדרי:  זה כבר שלהם, אבל אנחנו מכינים את התשתית ונאשר להם

משה צ’יקו אדרי:  זו תהיה הכניסה מכיוון דרום – מה שנקרא היום: "שער החירום"

משה צ’יקו אדרי:  תהיה גם כניסת רכבים לתוך החניון, שאמור להיות עם כ-650 מקומות, בנוסף ל-450 הקיימים היום

משה צ’יקו אדרי:  הוא גם אמור לייצר את כניסת הספקים של כל התשתית התפעולית של הכנסת

משה צ’יקו אדרי:       כמו שאתם רואים, היום, כיכר השעון שאתם מכירים, על צומת רופין, משתנה

משה צ’יקו אדרי:  אלה יהיו שתי הכניסות לתוך המבואה ולתוך חדרי הוועדות, ואני מזכיר שתהיה רכבת קלה

משה גפני: כמה זמן תיקח התכנית של הרכבת הקלה? זה לא שאתה אחראי - - -     

משה צ’יקו אדרי: אני הבנתי שמשהו כמו עשר שנים

משה צ’יקו אדרי:  זהו תרשים של אולמי הוועדות שאנחנו מסדרים ומוסיפים

משה צ’יקו אדרי:  אתם רואים גם חדרי ועדות וחדרים

משה צ’יקו אדרי:  גם מבחינת חזות ושקיפות – אתם תראו בתכניות – הרעיון הוא שרוב הכניסות בכל המקומות יהיו עם זכוכית, כדי לייצר שקיפות, וגם כל אחד מהנקודות הצהובות שאתם רואים יהיו עם כניסת אור וגינון

משה צ’יקו אדרי:       זהו פרויקט שמוסיף 105 מטרים על 149 המטרים הקיימים היום

משה צ’יקו אדרי:  זה יהיה מבנה עם תשתית מהותית

משה צ’יקו אדרי:  מרכז המבקרים יהיה מצד שמאל; זה משהו שייתן כניסת מבקרים מסודרת ומאורגנת לתוך הכנסת

משה צ’יקו אדרי:       זהו מבנה המינהלת

משה צ’יקו אדרי:  אנחנו מחפשים ראש מינהלת – וראיתם גם במסמך – שיודע לנהל פרויקט של כמעט מיליארד, או קצת יותר, עם ניסיון מוכח בבניה, מהנדס או אדריכל, שמכיר ויודע, שניהל פרויקטים ותקציב בסדר גודל כזה

משה צ’יקו אדרי:  הוא יהיה כפוף ישירות למנכ"ל, והמשנה למנכ"ל ילווה אותו

משה צ’יקו אדרי:  הוא יבוא, בכל כמה זמן, בפני ועדת ההיגוי, שתורכב מהנהלת הכנסת

משה צ’יקו אדרי:  בתוך המינהלת עצמה יהיו מספר בעלי תפקיד, כדי שהוא עצמאי, ולא יהיו לו חסמים

משה צ’יקו אדרי:       ניר נקדימון, סגן ראש המינהלת, שנמצא איתנו וכבר מלווה את הפרויקט, עשה פה עבודה טובה

משה צ’יקו אדרי:  הוא מכיר, גם בהשכלה שלו, וגם ניהל פרויקטים בצה"ל, והוא יהיה רכז התיאום והבקרה; קצין הביטחון – לאור הלקחים שלנו מפרויקטים קודמים, גם של עובדים וגם של חברות העסקה – יהיה מישהו שיהיה כל היום בהיתרים, וגם יראה שהאנשים והעובדים שנמצאים פה יתנהלו בצורה מסודרת; מנהל רכש והתקשרויות; מנהל תשתיות ומערכות טכנולוגיות; סגן חשב; יועץ משפטי – כולם עובדי כנסת בכירים, כדי שיהיה פה גם ניסיון וגם ידע, והם ילוו את הפרויקט הזה

משה צ’יקו אדרי:  אני מאוד מקווה שיתמודדו על התפקיד מקרב עובדי הכנסת – זוהי העדיפות שלנו

משה צ’יקו אדרי:      פלג אדריכלים הם אלה שתכננו, והם גם יהיו היועצים שלנו לאורך כל הדרך, ועל זה – אנחנו ניקח חברת ניהול פרויקטים

משה צ’יקו אדרי:  כל הדבר הזה הוא תשתית, שלמדנו אותה מפרויקטים לאומיים, מפרויקטים של האוצר ומהניסיון ומהיועצים שלנו

משה צ’יקו אדרי:  הם ממליצים על כך שיהיו עובדים גם מתוך הכנסת, וגם חברת ניהול, כדי שנוכל לקדם את התהליכים, ושהידע הארגוני יישמר

משה צ’יקו אדרי:  אני מאוד מקווה שנסיים את הפרויקט בזמן, ללא עיכובים, והכי חשוב – ללא תביעות

משה צ’יקו אדרי:      אני חושב שאתם מבינים שזהו פרויקט שייתן פה רווחה; חדרי לשכות ח"כים, ואנחנו נקים עוד אודיטוריום

משה צ’יקו אדרי:  אנחנו נעשה את מה שצריך למבנה ממלכתי

משה צ’יקו אדרי:  יש רק פרלמנט אחד במדינת ישראל, ואנחנו נעשה הכל כדי שהוא יהיה חזותי, שמיש וייתן רווחה, ושלא נצטרך להוציא כל מיני אנשים מחדרים כדי לשים שם חברי כנסת כאלה ואחרים

משה צ’יקו אדרי:      	אני יכול להגיד, אדוני חבר הכנסת, שאנחנו מוסיפים כ-60 לשכות ומרחיבים את הלשכות הקיימות

משה צ’יקו אדרי:  לא יהיו יותר מ-120, לפחות בהסתכלות שלנו

משה צ’יקו אדרי:  זהו המבנה של המינהלת

משה סולומון: אני רוצה לשאול על המבנה עצמו: בתוך המבנה הזה, כל השחקנים כאן הם חדשים, או שזה מתלבש גם על דברים קיימים? בכל המבנה הזה, חוץ מהמנכ"ל, כולם יהיו חדשים?     

משה צ’יקו אדרי: המשנה למנכ"ל קיים; ועדת ההיגוי – מתוך הנהלת הכנסת; סגן ראש המינהלת נוכח פה; ראש תיאום ובקרה – קיים

משה צ’יקו אדרי:  יועץ משפטי; סגן חשב; מנהל תשתיות; מנהל רשת והתקשרויות וקצין ביטחון – אלה תפקידים חדשים, ואני מקווה מאוד שאנשים מתוך הכנסת יתמודדו במנהל הכנסת

משה סולומון: אם אלה אנשים שקיימים כאן ויש להם תפקיד כאן, כיום - - -     

משה צ’יקו אדרי: אין תפקיד

משה צ’יקו אדרי:  היום – אין שם אנשים

חמד עמאר: אין מינהלת ב'

משה צ’יקו אדרי: אין

משה צ’יקו אדרי:  אנחנו מחכים לראש המינהלת - - -     

משה סולומון: מתוך דבריו של המנכ"ל, אני מבין שבתוך המבנה הזה – שהוא מבנה למינהלת – עדיין ישנם שחקנים, שקיימים כאן, שיבצעו תפקיד נוסף בתוך המינהלת

משה צ’יקו אדרי: לצורך העניין, אם ניקח את היועץ המשפטי

משה צ’יקו אדרי:  הוא שייך ללשכה המשפטית אבל נותן שירותים לראש המינהלת – לעבור על חוזים, להסתכל על תהליכים

משה צ’יקו אדרי:  הוא כפוף באופן מלא – מקצועית וניהולית – ליועצת המשפטית, אבל הוא יושב במינהלת, ונותן שירותים רק לה

משה סולומון: כלומר, אני לא מגייס יועץ משפטי חדש? זהו אותו יועץ משפטי? זהו אותו כסף?     

שגית אפיק: מה שאומר המנכ"ל זה שיש יועצת משפטית שעומדת בראש הלשכה המשפטית

שגית אפיק:  אני, במקרה

שגית אפיק:  היועץ המשפטי, שייתן ייעוץ משפטי למינהלת, יהיה כפוף אליי, מקצועית ומנהלית, אבל הוא יעבור עבור המינהלת

שגית אפיק:  הוא ייתן שירותי ייעוץ משפטי למינהלת

שגית אפיק:  את השכר שלו הוא יקבל מהכנסת, משום שהוא יהיה עובד הכנסת, להבנתי

שגית אפיק:  להבדיל מראש המינהלת, אותו מבוקש להביא, כעת בוועדת איתור – את היועץ המשפטי, לצורך העניין, כדוגמה, וגם את סגן החשב, קצין הביטחון וכו' – הגיוס שלהם, לפחות נכון לעכשיו, ייעשה באמצעות מכרז

ינון אזולאי: מה זאת אומרת: "נכון לעכשיו"?      

שגית אפיק: הוא ייעשה באמצעות מכרז

שגית אפיק:  אמרתי שלהבדיל ממנהל המינהלת - - -      

קריאה: מכרז פנימי

חמד עמאר: בעצם, מתוך הכנסת – אתה בונה מנהלת

משה צ’יקו אדרי: אני מקווה מאוד, כן

שגית אפיק: אם יימצאו עובדים

משה סולומון: אז יש להם תפקיד

חמד עמאר: זה מה שאתם אומרים

משה גפני: אני אגיד את מה שהבנתי: המציאות היא שמה שמבקש המנכ"ל עכשיו זה להביא ראש מינהלת

משה גפני:  אין את זה בכנסת

משה גפני:  למה אין את זה בכנסת? מכיוון שאתה הולך לעשות פה פרויקט שהוא בסדרי גודל גדולים של כסף

משה גפני:  אתה צריך להיות מהנדס או אדריכל - - -     

שגית אפיק: אתה צריך להיות בעל ניסיון בפרויקטים כבדי משקל מהסוג הזה

ינון אזולאי: אגב, כמה כסף דורשים עליו?     

משה צ’יקו אדרי: נכון לעכשיו, הפרויקט מוערך בכמיליארד - - -     

ינון אזולאי: הניסיון הכספי שלו צריך להיות - - -     

משה צ’יקו אדרי: שניהל פרויקטים שווי ערך, של 600-700 מיליון ₪

משה צ’יקו אדרי:  אנחנו מחפשים אקס חברת מנכ"ל בנייה

משה גפני: ואז, אותו אחד – שצריך להביא אותו – מבקש את האישור שלנו, כוועדת איתור

משה גפני:  זהו לא תפקיד שאפשר לעשות במכרז פנימי

משה גפני:  היה לנו ניסיון מהעבר

משה גפני:  זוהי לא הפעם הראשונה של תכנית – 20-40 וכל מיני פרויקטים כאלה – ששום דבר לא יצא ממנה

משה גפני:  אנחנו מקווים שהפעם זה יהיה אחרת

משה גפני:      יש מינהלת, ויש בה בעלי תפקידים

משה גפני:  יש קצין ביטחון

משה גפני:  צריך את קצין הביטחון, אבל הוא כפוף לקצין הביטחון של הכנסת

משה גפני:  הוא מקבל את המשכורת מהכנסת, אבל הוא עובד בזה

משה גפני:  יש את כל התפקידים האלה, שעליהם מדובר, שהם תפקידים בכירים, אבל הם מתחילים במכרז פנימי

משה גפני:  אפשר להביא קצין ביטחון - - -     

משה סולומון: כלומר, אם יש לי קצין שעובד היום בכנסת – או מישהו אחר – המשמעות היא: או שהוא נשאר בתפקיד הקודם שלו, או שהוא עובר, כל כולו, לתפקיד החדש - - -     

ינון אזולאי: הוא אומר לך שהוא עובר כל כולו; הוא לא נשאר

ינון אזולאי:  זהו תפקיד נוסף

שגית אפיק: 	המשרות שמדובר בהן, לצורך המינהלת, הן 100% משרה

חמד עמאר: אני יודע את זה מהעירייה

חמד עמאר:  התחלתי במועצת העירייה

משה סולומון: מה שיקרה זה שאנחנו נצטרך להוציא מכרז לקצין ביטחון לכנסת, במקרה הזה

שגית אפיק: לא

שגית אפיק:  לקצין הכנסת יש עובדים רבים

שגית אפיק:  יש לו אנשי משמר

שגית אפיק:  הכוונה היא שאחד מקציניו יוכל, לפחות, לעלות למרכז הפנימי שיהיה, ולנסות להיבחר לכאן

קריאה: או שניים

שגית אפיק: אולי עשרה, ומביניהם – אחד ייבחר במכרז

שגית אפיק:  ככל שכוח האדם במשמר הכנסת יפחת, כתוצאה מכך, או בלשכה המשפטית, לאחר שיוקצה יועץ משפטי שייבחר מכוח מכרז פנימי – אנחנו נמלא את התקן הזה בעובד מהכנסת, או שנצא במכרז פומבי, בהתאמה

משה גפני: כמו שמקבלים עובד בכנסת

קריאה: אדוני חבר הכנסת, למה הסתבכת? זה פשוט

משה סולומון: אני לא הסתבכתי

משה סולומון:  אני רק אומר לך שבסוף, כשאתה עושה פנימי, יש אחד משניים: א', יש עוד אנשים שנמצאים פה, בעבודה כלשהי, שמתקדמים וצריכים להיכנס

משה סולומון:  ב' - - -     

משה גפני: מהי הבעיה?     

משה סולומון: אין בעיה

משה סולומון:  אני רק אומר שאני הבנתי בהתחלה שאתה לוקח מישהו בתפקיד ועושה עוד פעולה

משה סולומון:  עכשיו אני מבין מהיועצת המשפטית שמדובר במשרות מלאות

משה סולומון:  המשמעות היא שמתפנה תפקיד אחר, בהנחה - - -     

שגית אפיק: התקנים האלה יאוישו ויפתחו

משה סולומון: עוד הערה, בבקשה

משה סולומון:  זוהי יוזמה מבורכת, וברכות על הדבר הגדול שאתה לוקח על עצמך

משה סולומון:  זה באמת מדהים

משה סולומון:  אני רק אומר – גם ביחס לעובדים וגם ביחס לכל הדבר הזה – אני מתעסק הרבה מאוד בסיפור של ייצוג הולם, ושל אילו עובדים מתקבלים לאילו תפקידים

משה סולומון:  בדבר הזה, כממשלה – אנחנו לא עומדים

משה סולומון:  אני בדקתי את זה לא מזמן

משה סולומון:  זוהי הזדמנות – גם אם אנחנו עושים מכרז פנימי

משה סולומון:  אני מניח שאתה אחראי גם על מי שעובד בכל הכנסת – לעמוד בדברים שנקבעו בייצוג הולם, ב-15א

משה צ’יקו אדרי: אני ממליץ לך לבוא ללשכה שלי, כדי לראות את כל הייצוג ההולם

משה סולומון: הכנסת – לא עומדת בזה

משה גפני: תודה רבה

משה גפני:  ולדימיר, בבקשה

ולדימיר בליאק: כן

ולדימיר בליאק:  שתי שאלות והערה: קודם כל, מהי העלות המשוערת של הפרויקט?     

משה צ’יקו אדרי: כמו שאתה יודע, בפרויקטים לאומיים כאלה – ההערכה היא בין מיליארד ₪ ל-1

משה צ’יקו אדרי: 2 מיליארד ₪

ולדימיר בליאק: אוקיי

ולדימיר בליאק:  איך זה ישפיע על העבודה השוטפת של הכנסת?     

משה צ’יקו אדרי: אנחנו מייצרים חציצה

משה צ’יקו אדרי:  חוץ מרעש ואבק – אנחנו מאוד מקווים - - -     

ולדימיר בליאק: ח"כים יצטרכו לעבור ללשכות אחרות?     

משה צ’יקו אדרי: לא

משה צ’יקו אדרי:  אנחנו מאוד מקווים שהדבר הזה יסתיים

משה צ’יקו אדרי:  אנחנו נביא, כמובן, יועץ אקוסטיקה, ונבנה קירות אקוסטיים, אבל אנחנו גם רוצים לייצר איזה שהוא מתחם קרוואנים – גם לאתר וגם לצרכים נוספים שיש לנו

ולדימיר בליאק: הדבר האחרון, למקרה שאנחנו מדברים על 2035 או 2040 – אנחנו עם הפנים קדימה להרבה מאוד שנים – אני חושב שבעשר או 20 השנים הקרובות – מספר חברי הכנסת יוגדל, לכיוון של 140 או 160, כי זהו המספר הנכון כבר היום; מבחינתי, לפחות

ולדימיר בליאק:  צריך לקחת גם את זה בחשבון

משה צ’יקו אדרי: ברשותך, אני אגיד כזה דבר: כל עוד לא קיבלתי הנחייה, או דף שמנחה אותי לבנות 160-170 לשכות לחברי כנסת – אני מתייחס למצב הקיים, אבל היכולת להתרחב, ולהכיל פה לשכות נוספות – נלקחה בתכנון

משה גפני: אתה צודק בהערה הזו, אבל מה אתה מציע שהוא יעשה?     

ולדימיר בליאק: הפרויקט הזה יישאר איתנו 30-40 שנה קדימה, אז צריך להשאיר אופציה להרחבה

חמד עמאר: יש לקחת בחשבון – אפילו אם לא מוסיפים בחשבון חברי כנסת, ואני אמרתי את זה, כי נתקלתי בזה גם בקדנציה הקודמת – שחברי כנסת מגיעים למצב שבו הם נמצאים בחדרים ללא שירותים, ללא מקלחת, ללא תנאים בסיסיים

חמד עמאר:  העוזר הפרלמנטרי יושב איתם באותו החדר

חמד עמאר:  אלה דברים שאנחנו צריכים לקחת אותם בחשבון לשנים קדימה

משה צ’יקו אדרי: אנחנו הולכים לסדר את זה, אבל אם יהיו 120 נורווגים על 120 חברי הכנסת – תהיו לנו בעיה

חמד עמאר: לא

חמד עמאר:  אף אחד לא מדבר על זה

משה צ’יקו אדרי: אני צוחק

משה גפני: זה נראה שאתה בטראומה מהנורווגים, בגלל שמשגעים אותך עם החדרים

ולדימיר בליאק: כולנו בטראומה

משה צ’יקו אדרי: אני משתדל לעזור ולהמעיט בדיבור בנושא הזה

משה צ’יקו אדרי:  אני רק ממליץ לכם לראות את המצגת עם הסרטון

משה צ’יקו אדרי:  זהו סרטון ראשוני, ואנחנו, כמובן, מכינים את הכל

משה צ’יקו אדרי:  תוכלו לשוטט בו

משה צ’יקו אדרי:      (הצגת סרטון)     זה יהיה אולם הוועדות בקומה הראשונה

משה צ’יקו אדרי:  הרעיון הוא לשפר את מה שקיים היום, לייצר דברים נוספים ולהרחיב את המבנה

ינון אזולאי: קודם כל, לפני שנתחיל, אני רוצה לברך את הודיה קין

ינון אזולאי:  היא נבחרה ליושבת ראש ועד העובדים

ינון אזולאי:  אני חושב שלא בפעם הראשונה, וגם לא האחרונה, עם העבודה הטובה שהיא עושה למען העובדים

ינון אזולאי:  שתהיה ברכה והצלחה, ושלא תצא תקלה תחת ידך

ינון אזולאי:  היא זכתה ב-96%

ינון אזולאי:  יש לה עדיין לאן לשאוף – להגיע ל-100% - אבל ברכות; שתמשיכי ותעשי את מה שאת יודעת לעשות למען העובדים

ינון אזולאי:  שיהיה בהצלחה לה, לסגנית ולכל חברי הוועד, כמובן

ינון אזולאי:       לגבי המבנה הארגוני של המינהלת: סגן ראש מינהלת שנבחר – מקרב מי הוא נבחר?     

משה צ’יקו אדרי: מתוך עובדי הכנסת

משה צ’יקו אדרי:  הנה, תראה פה

ינון אזולאי: אמרת ששאר העובדים ייבחרו במכרז פנימי

ינון אזולאי:  התפקידים הבכירים – כולם יהיו כפופים? למשל, אמרת שהיועמ"ש יהיה כפוף - - -     

משה צ’יקו אדרי: כן, מקצועית וניהולית, אבל הם יישבו בראש המינהלת

ינון אזולאי: אוקיי

ינון אזולאי:  דבר נוסף: יש לכם צפי של כמה עובדים, בסך הכל, יהיו במינהלת?     

משה צ’יקו אדרי: זה מה שאתה רואה פה

ינון אזולאי: זהו?     

משה צ’יקו אדרי: זהו

ינון אזולאי: כשאתה מסיים את הפרויקט, אוטומטית – כל אחד חזור לביתו?     

משה צ’יקו אדרי: כרגע – הם יישארו כשנתיים, כי בטח יהיו תביעות וכל מיני דברים, ולהם יש את הניסיון שמלווה את הפרויקט

משה צ’יקו אדרי:  אני מזכיר: יש משמר, תוך כדי, ויש את מרכז המבקרים

משה צ’יקו אדרי:  כשמסיימים הכל – מזיזים מפה את האנשים ומשפצים את אזור המשכן – קומות 3, 4, ו-5

משה צ’יקו אדרי:  יש פה בין עשר ל-12 שנים, אבל הרעיון, אחרי זה, הוא ליווי

משה צ’יקו אדרי:  יש תביעות; יש תיקונים; יש בדק בית

משה צ’יקו אדרי:  יש הרבה מאוד

משה צ’יקו אדרי:      אני לא מהנדס, אבל בתהליכים שבדקנו – זה נכון להשאיר את אותם האנשים, שיהיה להם את הידע, לעוד שנתיים

משה צ’יקו אדרי:  ראינו שהכל בסדר? מתחילים לתחזק, משחררים אותם ומחזירים אותם לתוך המינהלת

משה גפני: ממה שהבנתי, הוא רוצה שהתחזוקה תהיה אחת

משה גפני:  שלא יהיו כמה חברות - - -     

משה צ’יקו אדרי: זהו הרעיון

ינון אזולאי: איך השכר שלהם יהיה?     

משה צ’יקו אדרי: היועץ המשפטי הוא א7 – הוא הכי גבוה; סגן חשב - - -     

ינון אזולאי: כלומר, זו פחות או יותר באותה הקבלה?     

משה צ’יקו אדרי: זה אותו הדבר

ינון אזולאי: אוקיי

ינון אזולאי:  רק עוד דבר אחרון: גם כך יש מחסור בחניות

ינון אזולאי:  בזמן השיפוץ – אתם מאורגנים גם - - -     

משה צ’יקו אדרי: אנחנו מארגנים אוטובוס מהחנייה של - - -     

ינון אזולאי: אתה הולך לחסום חניות של עובדים

ינון אזולאי:  אתה נוגע, בזמן השיפוץ, בחניות הקיימות?     

משה צ’יקו אדרי: אני לא נוגע בכלום

משה צ’יקו אדרי:  בגלל זה – זה לוקח את החלק הדרומי

משה צ’יקו אדרי:  לעולם תהיה בכנסת בעיה, בטח בימי שני ורביעי - - -     

ינון אזולאי: בזמן השיפוצים, או הבניה החדשה – לא יקוצצו מספר החניות?     

משה צ’יקו אדרי: מהיום – לא

משה צ’יקו אדרי:  בחלק מהמקומות אנחנו אפילו רוצים להרחיב עוד קצת

משה צ’יקו אדרי:  כמו שיש כבר היום – יש הסעה ממיניבוס מחניון הלאום, שמגיע לפה, ובגלל זה אנחנו ביקשנו – הייתי אצל מהנדס העיר – לקדם את הקו הצהוב של הרכבת הקלה

משה צ’יקו אדרי:  אנחנו כבר לא יכולים להכיל את כמות החניות במצב הנוכחי של הכנסת היום

ינון אזולאי: תרחיבו לנו גם את בית הכנסת בתוך הכנסת

ינון אזולאי:  יש שם הרבה מניינים, ויש שם פיצוץ אוכלוסין

משה צ’יקו אדרי: יותר טוב להתפלל בפרסה

ינון אזולאי: לא

ינון אזולאי:  אני מתפלל בפרסה כשאני לא יכול

ינון אזולאי:  אני דואג לעובדים

ינון אזולאי:  אתה שם לב שאני אף פעם לא דואג לעצמי? אני תמיד דואג לעובדים

משה גפני: אתה צודק בזה

משה גפני:  אז, אני ביקשתי מיושב ראש הכנסת להרחיב

משה צ’יקו אדרי: אי אפשר להרחיב, כי אולם שפרינצק הפך להיות של הוועדה לביטחון לאומי

ינון אזולאי: אבל כשאתה בונה את הוועדות החדשות – יש לך אופציה

משה צ’יקו אדרי: יש שם הכל

משה צ’יקו אדרי:  יש הכל בפרויקט הזה

משה צ’יקו אדרי:  אחרי שנסיים את הסרטון המלא – אתם תראו את זה

משה צ’יקו אדרי:  אני חושב שתהיה רווחה טובה לכנסת

חמד עמאר: אני רוצה להגיד רק שני משפטים

משה גפני: חמד, בבקשה

חמד עמאר: קודם כל, אני רוצה לברך את המנכ"ל על הרעיון להקים מינהלת

חמד עמאר:  אני חושב שבפרויקט כזה גדול – צריך מינהלת נפרדת, שתיקח את הפרויקט הזה ותוביל אותו בצורה הטובה ביותר

חמד עמאר:  ותהיה תוצאה

חמד עמאר:  ברגע שיש מינהלת, שזהו התפקיד שלה – היא תוכל לעשות את העבודה יותר מהר וטוב מאשר אם נשאיר את זה בתוך הכנסת

חמד עמאר:  המנכ"ל יהיה אחראי על המינהלת באופן כללי, אבל יהיה מישהו שמבין בעניין הזה, שאלה הפרויקטים שלו, שיוכל להוביל את העניין

חמד עמאר:      רק רציתי לשאול: מהו התקציב של המינהלת? לא לפרויקט; למינהלת

משה צ’יקו אדרי: השוטף שלהם יהיה מתוך השכר והתשתיות של הכנסת, והם ילוו את הפרויקט בכל פעם

חמד עמאר: אתה לא תקצבת?     

משה צ’יקו אדרי: בכל שנה יהיה תקציב גם ליועצים, כמו שאתם רואים - - -     

חמד עמאר: במצב כזה, של מינהלת – אתה חייב תקציב נפרד, של המינהלת, כדי שהוא ידע לתפקד איתו

משה צ’יקו אדרי: יהיה לו

משה צ’יקו אדרי:  כמה התקציב השוטף השנתי שלכם היום, ניר?     

ניר נקדימון: 4 מיליון ₪

משה צ’יקו אדרי: 4 מיליון ₪ שאיתם יוצאים לדרך

משה צ’יקו אדרי:  לפרויקט עצמו יהיה תקציב נפרד, בצורה מסודרת

משה צ’יקו אדרי:  עוד לא הוחלט אם שיטת הבנייה תהיהBOT או PPP, וכל מיני דברים כאלה

משה צ’יקו אדרי:  כשיגיע ראש המינהלת – הוא יתחיל לעבוד

ולדימיר בליאק: הוועדה תקבל דיווחים על ההתקדמות בשוטף?     

משה צ’יקו אדרי: אם תבקשו – ברגע שנתחיל לעבוד, אנחנו נתאם מול היושב ראש; תכירו אותו ותראו את התכניות

משה סולומון: איך יהיה אופן הבחירה של - - -     

משה צ’יקו אדרי: ועדת איתור

משה סולומון: שגם מוצאת וגם בוחרת?     

משה צ’יקו אדרי: מפרסמים, הם מגיעים בפני הוועדה, מציגים, ולאחר מכן – הוועדה בוחרת

חמד עמאר: מתי אתם מתכננים להתחיל בפרסום?     

משה צ’יקו אדרי: מנהלת משאבי אנוש, את יודעת תוך כמה זמן – אחרי שנקבל את אישור הוועדה – אנחנו נפרסם? 	 

נירה פיירשטיין: אנחנו יכולים לצאת כבר מחר

נירה פיירשטיין:  יש לנו תיאור תפקיד מוכן

שגית אפיק: צריך לפרסם ברשומות את ההודעה של הוועדה

שגית אפיק:  זה ייקח יום-יומיים, ואז - - -      

חמד עמאר: לפי התכנית שלכם – מתי המינהלת תקום, עם כל התפקידים?     

משה צ’יקו אדרי: השאיפה שלי היא שבנובמבר השנה – ראש המינהלת כבר יתחיל לעבוד

חמד עמאר: יפה מאוד

משה גפני: אני מבקש לדעת את התהליך

משה גפני:  היועצת המשפטית, איפה אנחנו נמצאים בתהליך?     

שגית אפיק: בעיקרון, הכנסת אימצה את חוק שירות המדינה (מינויים) ואת הכללים שחלים בתקשיר לעניין מינוי משרות

שגית אפיק:  כלל המשרות בשירות המדינה, ובכלל זה – גם בכנסת, נעשות באמצעות מכרז

שגית אפיק:  מכרז מתחיל במכרז פנימי ועובר למכרז פומבי

משה גפני: זה עובר למכרז פומבי אם לא נבחר מישהו - - -     

שגית אפיק: אם לא נמצא אדם מתאים לתפקיד במכרז הפנימי

שגית אפיק:  יחד עם זאת, סעיף 21 לחוק שירות המדינה (מינויים) קובע שהממשלה רשאית, על פי הצעת ועדת השירות, לקבוע משרות מסוימות שעליהן לא תחול חובת המכרז

שגית אפיק:  הממשלה, לצורך הכנסת, היא ועדת הכספים; ועדת השירות, לצורך הכנסת, גם היא ועדת הכספים

שגית אפיק:  זאת אומרת, אתם מקבלים עכשיו החלטה, כוועדת השירות, כאשר נציב שירות הכנסת הוא יושב ראש הכנסת

שגית אפיק:       אז בפניכם בקשה מטעם המנכ"ל, בשם יושב ראש הכנסת, לפטור את המשרה של מנהל המינהלת ממכרז

שגית אפיק:  כמו שאמר יושב ראש הוועדה, בעבר עשינו את זה בהוראת שעה, לגבי מספר משרות, בהחלטה של הוועדה

שגית אפיק:  משמעות הפטור ממכרז הוא שעוברים לוועדת איתור, שתכף נקריא את ההרכב שלה

שגית אפיק:  ועדת האיתור תצא באיתור וחיפוש אחר המועמד המתאים למנהל המינהלת

שגית אפיק:  במקרה הזה, הבקשה של המנכ"ל ושל היושב ראש מכם היא שוועדת האיתור תהיה ועדה בוחרת – היא לא ועדה מייעצת – ותבחר את המתאים ביותר לתפקיד

שגית אפיק:      ההחלטה שלכם מורכבת משני חלקים: החלק האחד הוא שאתם מקבלים החלטה כוועדת שירות, כממשלה, לכאורה, לפטור את המשרה הזו של מנהל מינהלת, וההחלטה השניה היא על ההוראות בדבר הליך האיתור, הרכב הוועדה – אם אתם רוצים, אני אקריא את זה

שגית אפיק:      ההודעה הראשונה היא ההודעה בדבר קביעת משרות בכנסת שלא תחול עליהן חובת מכרז

שגית אפיק:  "מודיעים בזאת כי בתוקף סמכותה, לפי סעיף 41 לחוק שירות המדינה (מינויים) וסעיף 21, מחליטה ועדת הכספים של הכנסת, בישיבתה מיום 25 ביולי, לקבוע פטור מחובת מכרז פומבי לפי סעיף 19 לחוק, למשרת מנהל מינהלת מיזם כנסת 2030, בתנאי שיקויים לגביה הליך מיוחד של ועדה לאיתור מועמדים שעקרונות פעולתה נקבעו על ידי ועדת הכספים בהודעה בדבר תנאים למינוי משרות בפטור מחובת מכרז פומבי"

שגית אפיק:      אני אעיר כאן שבעבר, כיוון שכבר היו לנו משרות באיתור – הוועדה קבעה החלטה עקרונית לאופן שבו ועדת איתור תפעל

שגית אפיק:  ההחלטה העקרונית הזו פחות מתאימה למקרה הזה, מכיוון שהפעם – ועדת האיתור לא תהיה ועדה מייעצת, אלא ועדה בוחרת

שגית אפיק:  אני תכף אקריא החלטה נוספת, שהיא על עקרונות הליך האיתור

שגית אפיק:      	"תקופת כהונתו של מנהל המינהלת, שייבחר באמצעות ועדת איתור, תהיה חמש שנים - - -     

משה סולומון: סליחה, למה ההחלטה הזו כבר נעשתה?     

נירה פיירשטיין: בעבר זו גם הייתה ועדה בוחרת, כשעשינו משרות בוועדת איתור

שגית אפיק: ההודעה שיש לי למכרז פומבי, שמפורסמת ברשומות, מדברת על ועדה מייעצת

שגית אפיק:  זוהי ההודעה שיש לי, ולכן שיניתי אותה ואני אקריא אחת אחרת

שגית אפיק:  "תקופת כהונתו של מנהל מינהלת מיזם 2030 תהיה חמש שנים, והמנכ"ל הכנסת רשאי להאריך את תקופת הכהונה לשתי תקופות כהונה נוספות – הראשונה לחמש שנים והשנייה לשנתיים – ובלבד שתקופת הכהונה הכוללת של מנהל המינהלת לא תעלה על 12 שנים"

ינון אזולאי: צריך על את זה אישור ועדת הכספים, או שזה נעשה בלי אישור?     

שגית אפיק: בדרך כלל, הארכה היא לא באישור של ועדת שירות; היא באישור המנכ"ל

משה גפני: והיה אם במכרז הפנימי לא נבחר מישהו - - -     

שגית אפיק: זה לא המכרז

שגית אפיק:  אני תכף אתייחס לשתי השאלות

שגית אפיק:  עכשיו אנחנו מדברים על הליך האיתור של מנהל המינהלת

שגית אפיק:  המנכ"ל מבקש איתור אך ורק לגביו

שגית אפיק:  לגבי כל יתר העובדים שנשכרים במבנה הארגונים – יצאו מכרזים פנימיים, בהתאמה ביחס ליחידות, כפי שדובר כאן קודם

שגית אפיק:  ככל שהמכרזים הפנימיים לא יניבו מועמדים מתוכם – אנחנו נצא במכרז פומבי ביחס אליהם

משה צ’יקו אדרי: אני מעדיף לחזור לוועדה ולצאת בוועדות איתור לתפקידים האלה

ינון אזולאי: אבל אם לא יהיה לך מכרז פנימי – תצא במכרז חיצוני, כמו שעושים במכרזים הכלליים

משה צ’יקו אדרי: אני חושב שאם יוצאים החוצה – והייתי בוחר העברה, אם יש מישהו מתאים במשרדי הממשלה – ההליכים האלה הם ארוכים

משה צ’יקו אדרי:  אם רוצים להתקדם – אי אפשר לייצר עוד שלושה או חמישה חודשים

שגית אפיק: בסדר

שגית אפיק:  בכל מקרה, אם ייצאו בוועדות איתור – זה צריך לחזור לכאן, על המשרות הספציפיות האלה

שגית אפיק:  אתם תחזרו לכאן ותצטרכו לקבל החלטה ספציפית

ינון אזולאי: אני מאמין שיימצאו מספיק אנשים טובים בכנסת

שגית אפיק: אני אקריא את ההחלטה השנייה, כדי שכבר תצביע על שתיהן

שגית אפיק:  בהמשך להחלטה הקודמת שהקראתי, "קובעת ועדת הכספים את המנגנון לפעילות הוועדה לאיתור מועמדים למשרת מנהל מינהלת מיזם כנסת 2030, שנקבעה כמשרה פטורה מחובת המכרז

שגית אפיק:  ועדת האיתור תהיה ועדה בוחרת, ולא ועדה ממליצה

שגית אפיק:       הרכבה של ועדת האיתור למשרת מנהל מינהלת מיזם כנסת 2030 תהיה: המנכ"ל; אחת משלוש המשרות להלן, שימנה יושב ראש הכנסת – מזכיר הכנסת, היועץ המשפטי לכנסת או קצין הכנסת

שגית אפיק:  זאת אומרת, אחד מבעלי התפקיד האלה יהיה האדם השני שיהיה חבר בוועדת האיתור; החבר השלישי הוא מנהל אגף ההנדסה והבינוי במשרד הביטחון; והחבר הרביעי הוא מנכ"ל בגוף ציבורי, או מי שכיהן כמנכ"ל בגוף ציבורי, שימנה המנכ"ל של הכנסת בתיאום עם נציב שירות המדינה; והחשב הכללי במשרד האוצר, או מי מטעמו

משה גפני: למה היועצת המשפטית לא נמצאת בוודאות - - -     

שגית אפיק: היא אחת משלוש

שגית אפיק:  אתה מפרגן לי עבודה?     

משה גפני: אני לא מפרגן לך

משה גפני:  אולי תהיי היועצת המשפטית לממשלה, אבל היועצת המשפטית לא נמצאת - - -     

חמד עמאר: אתה צודק

ינון אזולאי: זה או-או-או?     

משה צ’יקו אדרי: זה או-או-או

שגית אפיק: אני מציעה להשאיר את זה לשיקול דעת יושב הראש, ושהוא יימצא לנכון

שגית אפיק:  בכל מקרה, יהיה ליווי משפטי גם לוועדת האיתור, בכל מקרה

שגית אפיק:  ככל שיהיו שאלות בתהליך ויידרש ייעוץ משפטי – הלשכה המשפטית תלווה את התהליך

שגית אפיק:      אני מקריאה רק עוד שתי פסקאות: "הוועדה תפרסם בפומבי הודעה על המשרה, וכי מועמדים שרואים את עצמם מתאימים – רשאים להגיש את מועמדותם

שגית אפיק:  הוועדה תוכל לפנות ביוזמתה למועמדים פוטנציאליים ולהזמינם להציג את מועמדותם

שגית אפיק:  הוועדה תקבע ותפרסם את מאפייני המשרה ואת תנאי הסף הנדרשים עבור המועמדים

שגית אפיק:  הוועדה תבחן את כישוריהם וסגולותיהם של המועמדים למשרה בכל דרך שתיראה לה, ולשם כך רשאית היא לדרוש חוות דעת ביחס לכשירותו של המועמד מכל מי שתראה לנכון, בכפוף לכל דין"

משה גפני: תודה רבה

משה גפני:  הודיה, אני לא יכול לסיים ישיבה כזו מבלי שאת תדברי, במיוחד כשאני מצטרף לברכות

חמד עמאר: כולנו מצטרפים לברכות

משה גפני: בבקשה, הודיה

הודיה קין: תודה רבה, אדוני היושב ראש, ותודה על הברכות

הודיה קין:  אנחנו שמחים על האמון הרחב שהעובדים נתנו בנו, ואנחנו נשתדל לעשות הכל כדי להצדיק אותו, גם בקדנציה הזו

הודיה קין:  לגופה של ההחלטה, כמו שמצוין בה – המנכ"ל באמת קיים איתנו שיח בעניין, ולגבי היציאה לאיתור של מנהל המינהלת – אין לנו מה להוסיף בעניין

הודיה קין:      נאמר פה כבר הכל גם לגבי בעלי התפקידים האחרים, אבל בכל זאת אני רוצה לחדד, לפרוטוקול, את האמירה שלנו, כוועד

הודיה קין:  הנושא של התמודדות במכרזים פנימיים הוא אחד הדברים הכי חשובים לעובדי הכנסת ולנו, כוועד עובדים

הודיה קין:  זוהי אחת המטרות המרכזיות שלנו, ואנחנו שמים את העניין הזה בראש סדרי העדיפויות

הודיה קין:       לכן, חשוב לי לחדד שזה לא רק לצאת למכרז פנימי, אלא חשוב שגם התנאים במכרז הפנימי יאפשרו לעובדי הכנסת להתמודד בהם – כמובן שכל אחד בהתאם לתפקידים שלו – כי בסוף, להתפתח פה, לתת את ההזדמנות לעובדים ולא לייצר תקרת זכוכית – זה דבר שהוא מאוד משמעותי לנו

הודיה קין:  אתמול היה לי שיח ארוך עם המנכ"ל בעניין

הודיה קין:  אני מניחה שיש בינינו הבנה בעניין, ואנחנו נשמח לראות פה עובדי כנסת מתמנים לתפקידים בעוד כמה חודשים

משה סולומון: אני רוצה להגיד מילה

משה גפני: כן, בבקשה

משה סולומון: אני רוצה להבין: אחרי שאותה הוועדה בוחרת ראש מינהלת, מה קורה אחר כך? הוא נכנס לתפקיד, או שהוא בא לוועדה - - -     

משה גפני: הוא נכנס לתפקיד; היא בחרה בו

משה גפני:  אנחנו מעוניינים שהנושא הזה יתקדם, ולא שהוא יעמוד במקום

משה סולומון: בסדר גמור

משה סולומון:  מאחר ושמעתי מיהם האנשים שייבחרו, והם אנשי מקצוע – מבחינתי אין שום בעיה

משה סולומון:  אני רק רוצה להבין: מרגע כניסתו – באיזה מנגנון אנחנו, כוועדה – אותה ועדה שעכשיו מונתה; גם ועדת שירות וגם ועדת כספים – יכולים לפקח על תהליך ההתקדמות של הדבר הזה? האם יש איזה שהם מנגנונים שנקבעו על ידי המנכ"ל שמדווח לוועדה כאן, אחת למספר חודשים או שנים? האם יש איזה שהוא מנגנון של פיקוח על התקדמות?     

משה גפני: אין מנגנון

משה גפני:  יש בקשה, שאני רציתי להגיד אותה בסיום הדברים

משה גפני:  אני מבקש, בשם הוועדה, כנראה, שברגע שהעבודה מתחילה – לדווח לנו על התהליך

משה גפני:  אם העבודה יוצאת לפועל – כל אחד מאיתנו יקבל כל מיני פניות ושאלות, אז צריך שנדע את זה באופן כזה שאתה מדווח לוועדה

משה גפני:  אנחנו ועדת שירות, אבל אנחנו לא מטפלים בבעיה בבניה עצמה או בנושא עצמו

משה גפני:  אני מבקש מהמנכ"ל שידווחו לוועדה אחת לפרק זמן של התקדמות

משה גפני:  אני חושב שאחת לשנה, אם העבודה יצאה לדרך

משה סולומון: אדוני המנכ"ל, אני הייתי חבר ועדת דירקטוריון בוועדה של הספרייה הלאומית, שהיא המבנה שנמצא כאן, מולנו

משה סולומון:  זהו פרויקט ענק, ואחד הדברים שעזרו מאוד לדייק אותו הוא שאחת לחצי שנה – הפרויקט הזה בא לכאן, עם התכנית שלו, לוועדה מסוימת

משה סולומון:  אז, אנחנו יכולנו להגיד אם להאיץ, ולהתכונן לדברים האלה, וגם לבחון שהדברים מתקדמים ויסתיימו לפי אבני הדרך שהוא קבע

משה גפני: אנחנו מקבלים את זה

משה גפני:  אנחנו מבקשים מהמנכ"ל לדווח לוועדה על מה שנעשה אחת לשנה

משה גפני:  מעבר לעניין הזה, גם כשהעבודה יוצאת לפועל עכשיו – אפילו שזה כעבור זמן קצר – שהוא ידווח לוועדה על הנושא הזה

משה גפני:  אני לא מבקש לשנות בוועדת האיתור

משה גפני:  אתם החלטתם – כך החלטתם

משה גפני:  אני חושב שזה לא משנה מי יהיה היועץ המשפטי – הוא צריך להיות בוועדת האיתור, אבל זוהי החלטה שלכם, ואני לא רוצה להתערב בזה

משה צ’יקו אדרי: לתפיסתי, אדוני היושב ראש, איפה שצריך יועץ משפטי – הוא יהיה

משה גפני: לא משנה

משה גפני:  אתה אמרת שיש שלושה מינויים - - -     

ינון אזולאי: הרב גפני, אם זוהי התפיסה שלך – למה שמת את זה באופציה?     

משה צ’יקו אדרי: לעולם אני שם שלושה תפקידים בכירים

משה גפני: רבותיי, ההצעה של בחירת מנהל מינהלת, כפי שהציע אותה המנכ"ל, גם בשם יושב ראש הכנסת – מי בעד אישור ההצעה? מי נגד? מי נמנע?         הצבעה     אושר

משה גפני: ההצעה אושרה פה אחד

משה גפני:  אני מברך אותך

משה גפני:  שיהיה בהצלחה

משה סולומון: בהצלחה גדולה מאוד

משה סולומון:  יישר כוח

משה צ’יקו אדרי: תודה רבה

משה גפני: אני חוזר ומברך שוב גם את הוועד

משה גפני:  תודה רבה

משה גפני:  הישיבה נעולה